title: Kathmandu
text: Kathmandu pe Katmandou eo kêr-benn politikel ha relijiel Nepal.
  
  Ar gêr-benn en deus un istor hir ledet war 2000 bloaz prouet dre enskrivadurioù bet dizoloet en draonienn.
  
  Al lidoù relijiel ha sevenadurel a vez diaz buhez annezidi Kathmandu. Darn an annezidi a zo kredourien en Hindouegezh hag er boudaegezh.
  
  Istor
  
  A-raok krouidigezh Kathmandu 
  Traonienn Kathmandu a vije bet anneziet aboae 900 a-raok Jezuz Krist met ar bitrakoù kosañ bet dizoloet betek-en a zo oadet eus 100 a-raok Jezuz Krist nemetken.
  
  An enskrivadur kosañ bet dizoloet a zo bet enskrivet e 185 goude Jezuz Krist. Ar savadur kosañ a zo bet savet en draonienn a zo bet oadet tro 1000 bloaz 'zo.
  
  Hervez istor Nepal e vije deuet Bouddha gant diskibien en draonienn (rann-vro Patan) er VIvet kantved a-raok Jezuz Krist, n'eus prouenn ebet eus ar fed-se.
  
  Hervez an Istor e bro Nepal e vije bet krouet kêr Kathmandu en Xvet kantved gant ar roue Gunakamadeva.
  
  Kathmandu 
  Kêr Kathmandu a zo anvet evel-se dre anv ur savadur e Durbar Square, an templ Kaasthamandap (Sanskritek: Kaasth (काष्ठ) ha Mandap (मंडप/मण्डप); Brezhoneg: Koad ha ti-repu). An templ lesanvet ivez Maru Satal a oa bet savet er bloavezh 1596 dindan selloù hag urzhioù ar roue Laxmi Narsingh Malla.
  
  An templ a zo bet savet gant koad hepken, n'eus ket bet ouzhpennet tach houarn ebet. Hervez ar vojenn e vije bet savet gant koad ur wezenn hepken.
  
  Stumm ar gêr hiziv-an-deiz a zo an hini abaoe ar XVIvet kantved.
  
  Kren-douar 2015 
  D'ar 25 a viz Ebrel 2015 ez eo bet drastet Kathmandu gant ur c'hren-douar 7.8 a greñvder. Riset ez eo bet ar gêr-benn hag ouzhpenn-se ez eus bet diruilhadoù erc'h ramzel war ar menez Everest. 
  Milieroù a dud a zo bet lazhet, pikol distrujoù a zo bet en draonienn.
  
  Douaroniezh 
  Ar gêr-benn Kathmandu a vez kavet da 1350 metrad uhelder, lec'hiet ez eo tal kichen d'ur groaz-dour savet gant ar sterioù Bagmati ha Bishnumati.
  
  Enkelc'hiet ez eo Kathmandu gant menezioù 3000 metrad uhelder d'an uhelañ skoazenn d'an Himalaya.
  
  Setu perak e vez kaoz eus traonienn Kathmandu (e-keñver melestradurezh zonenn ar Bagmati, « Bagmati anchal ») lec'h ma vezo kavet ivez kêrioù Patan ha Bhaktapur. E traonienn Kathmandu e vez tro 1.5 milion a annezidi.
  
  Monumantoù ha traoù heverk 
  Degemeret eo bet Kathmandu hag an draonienn war listenn an Unesco er bloavezh 1979.
  
  Liammoù diavaez
  
  Unesco 
   Kathmandu war lec'hienn an Unesco
  
  Kren-douar Kathmandu 
   lejournal.cnrs.fr Displegadenn d'ar c'hren-douar
  
  Notennoù ha daveennoù 
  
  Nepal
  Kêrioù-penn Azia